钦定古今图书集成/明伦汇编/氏族典/第022卷 > 《廖用贤尚友录》 > 公跻奎
## 钦定古今图书集成/明伦汇编/氏族典/第022卷 > 《廖用贤尚友录》 > 公跻奎

按《蒙阴县志》：“跻奎原名志厚，广宗丞孝子兟之四世
孙。嘉靖乙未进士，以工部郎出守潞安，不畏彊御，宗
藩慑服。进湖广副使，备兵辰沅，讨镇筸叛苗有功，调
广西。值东兰州土官反，攻田州督府战不胜，檄跻奎
往设方略，授千户丁俊，不数日歼其魁。东兰平，有五
子：一载兴济知县；一鸣南陵丞；一扬，工部郎中；一跃”，
岷州卫经历；一翔京卫千户。并有闻于时。著有《中岩
诗草》行世。